*****

ΚΑΝΟΝΙΣΜΟΣ (ΕΟΚ) αριθ. 577/86 ΤΗΣ ΕΠΙΤΡΟΠΗΣ

της 28ης Φεβρουαρίου 1986

για την εφαρμογή των εξισωτικών ποσών προσχώρησης σε ορισμένα μεταποιημένα προϊόντα στον τομέα των σιτηρών λόγω της προσχώρησης της Ισπανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3793/85 (2),

Εκτιμώντας:

ότι η πράξη προσχώρησης της Ισπανίας και της Πορτογαλίας (3) προβλέπει, στο άρθρο 72, όσον αφορά τις συναλλαγές μεταξύ της Κοινότητας, στη σύνθεσή της της 31ης Δεκεμβρίου 1985, και της Ισπανίας καθώς και μεταξύ της Ισπανίας και των τρίτων χωρών, την καθιέρωση ενός μηχανισμού εξίσωσης των διαφορών των τιμών· ότι, όσον αφορά τον τομέα των σιτηρών, στο άρθρο 111 παράγραφος 3, ορίζεται ο κανόνας σύμφωνα με τον οποίο τα εξισωτικά ποσά προσχώρησης για τα μεταποιημένα προϊόντα προκύπτουν από τα εξισωτικά ποσά που εφαρμόζονται στα σιτηρά με τα οποία συνδέονται, με τη βοήθεια συντελεστών που καθορίζονται· ότι οι συντελεστές αυτοί πρέπει να καθοριστούν λαμβανομένων υπόψη, αφενός των τεχνικών στοιχείων μεταποίησης και αφετέρου του γεγονότος ότι τα εξισωτικά ποσά εφαρμόζονται συγχρόνως στις εισαγωγές, στις εξαγωγές και στις συναλλαγές μεταξύ της Κοινότητας, στη σύνθεσή της της 31ης Δεκεμβρίου 1985, και της Ισπανίας·

ότι, λόγω ενός έκδηλου λάθους, το προαναφερθέν άρθρο 111 παράγραφος 3, στην αναφορά στα μεταποιημένα προϊόντα που καλύπτονται από την κοινή οργάνωση της εν λόγω αγοράς, αφορά μόνο τα προϊόντα του άρθρου 1 στοιχείο γ) του κανονισμού (ΕΟΚ) αριθ. 2727/75 και παραλείπει τα προϊόντα που προβλέπονται στο στοιχείο δ) και περιλαμβάνονται στο παράρτημα Α του εν λόγω κανονισμού·

ότι το καθεστώς εξίσωσης των διαφορών των τιμών που διαπιστώθηκαν στην Ισπανία αφενός και στην Κοινότητα στη σύνθεσή της της 31ης Δεκεμβρίου 1985 αφετέρου αρχίζει να ισχύει την 1η Μαρτίου 1986· ότι, εν αναμονή της διόρθωσης της προαναφερόμενης διάταξης της πράξης, είναι αναγκαίο να θεσπιστούν τα απαιτούμενα μεταβατικά μέτρα για την εφαρμογή ενός μηχανισμού εξισωτικών ποσών προσχώρησης για τα μεταποιημένα προϊόντα που προβλέπονται στο άρθρο 1 στοιχείο δ) του κανονισμού (ΕΟΚ) αριθ. 2727/75, διότι αφενός ενδέχεται να προκληθεί αποσταθεροποίηση ικανή να παραβλέψει τις συναλλαγές μεταξύ της Ισπανίας και της Κοινότητας και αφετέρου υπάρχει σημαντικός κίνδυνος εκτροπής του εμπορίου, στις συναλλαγές με τις τρίτες χώρες·

ότι, στο πλαίσιο αυτών των μεταβατικών μέτρων, πρέπει, για λόγους συνοχής και σαφήνειας, να εφαρμοστούν στις συναλλαγές των εν λόγω μεταποιημένων προϊόντων οι κανόνες και οι λεπτομέρειες που καθορίζονται από τον κανονισμό (ΕΟΚ) αριθ. 467/86 του Συμβουλίου (4)·

ότι, όσον αφορά τα μεταποιημένα προϊόντα που υπόκεινται στο καθεστώς των επιστροφών στην παραγωγή, το οποίο προβλέπεται στο άρθρο 11 του κανονισμού (ΕΟΚ) αριθ. 2727/75, πρέπει να διευκρινιστεί ότι τα εφαρμοζόμενα εξισωτικά ποσά προσχώρησης ελαττώνονται κατά την επίπτωση των εν λόγω επιστροφών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Μαρτίου 1986, στις συναλλαγές μεταξύ της Κοινότητας, στη σύνθεσή της της 31ης Δεκεμβρίου 1985, και της Ισπανίας και μεταξύ της Ισπανίας και των τρίτων χωρών, τα προϊόντα που αναφέρονται στο άρθρο 1 στοιχείο δ) του κανονισμού (ΕΟΚ) αριθ. 2727/75 υπόκεινται στην εφαρμογή εξισωτικών ποσών προσχώρησης με τους όρους που προβλέπονται στον παρόντα κανονισμό.

Άρθρο 2

1. Τα εξισωτικά ποσά προσχώρησης που προβλέπονται στο άρθρο 1, τα οποία εφαρμόζονται μέχρι το τέλος της περιόδου εμπορίας 1985/86, καθορίζονται στο παράρτημα Ι και προκύπτουν από τα εξισωτικά ποσά προσχώρησης που εφαρμόζονται στα σιτηρά με τα οποία αυτά συνδέονται, με τη βοήθεια συντελεστών που καθορίζονται στο ίδιο παράρτημα.

2. Τα εξισωτικά ποσά προσχώρησης, που εφαρμόζονται στα προϊόντα για τα οποία θα πρέπει να λάβουμε υπόψη την επίπτωση των επιστροφών στην παραγωγή, που προβλέπονται στο άρθρο 11 του κανονισμού (ΕΟΚ) αριθ. 2727/75, καθορίζονται στο παράρτημα ΙΙ με τη βοήθεια συντελεστών που εμφαίνονται στο ίδιο παράρτημα.

Άρθρο 3

Το εξισωτικό ποσό προσχώρησης που εφαρμόζεται είναι αυτό που ισχύει την ημέρα αποδοχής της εισαγωγής ή της εξαγωγής.

Άρθρο 4

Στις ενδοκοινοτικές συναλλαγές, τα εξισωτικά ποσά προσχώρησης εισπράττονται ή χορηγούνται από τα κράτη μέλη της Κοινότητας στη σύνθεσή της της 31ης Δεκεμβρίου 1985.

Άρθρο 5

Εφόσον, σε εφαρμογή του άρθρου 5 παράγραφος 1 του κανονισμού (ΕΟΚ) αριθ. 467/86, το εξισωτικό ποσό προσχώρησης για ένα από τα σιτηρά που προβλέπονται στο άρθρο 1 στοιχεία α) και β) του κανονισμού (ΕΟΚ) αριθ. 2727/75 καθορίζεται βάσει της κλίμακας που περιλαμβάνεται στο παράρτημα του πρώτου κανονισμού που αναφέρθηκε, το ποσό που εφαρμόζεται στο μεταποιημένο προϊόν στο πλαίσιο του εξισωτικού ποσού προσχώρησης, καθορίζεται σε συνάρτηση με τις διακυμάνσεις του ποσού που καθορίζεται για το σιτηρό βάσης σε εφαρμογή του άρθρου 5 της προαναφερθείσας παραγράφου.

Άρθρο 6

Εάν, για ένα προϊόν, καθορίζεται ένα εξισωτικό ποσό προσχώρησης που πρέπει να αφαιρεθεί από την επιστροφή κατά την εξαγωγή προς τρίτες χώρες και η επιστροφή είναι μικρότερη από αυτό το εξισωτικό ποσό προσχώρησης ή δεν καθορίζεται, είναι δυνατό να προβλεφθεί ότι, κατά την εξαγωγή του εν λόγω προϊόντος από την Ισπανία προς μία τρίτη χώρα, εισπράττεται ποσό ίσο κατ' ανώτατο όριο προς τη διαφορά μεταξύ του εξισωτικού ποσού προσχώρησης και της επιστροφής ή, ανάλογα με την περίπτωση, προς το εξισωτικό ποσό προσχώρησης.

Εξάλλου, σε περίπτωση διαφοροποίησης των επιστροφών ανάλογα με τον προορισμό, εάν η επιστροφή που εφαρμόζεται για μια εξαγωγή προς μία ή περισσότερες τρίτες χώρες είναι μικρότερη προς το εξισωτικό ποσό προσχώρησης ή δεν καθορίζεται, είναι δυνατό να προβλεφθούν, κατά την εξαγωγή από την Ισπανία, αναγκαία μέτρα, τα οποία να εξασφαλίζουν την ενδεχόμενη είσπραξη του ποσού που προβλέπεται στο προηγούμενο εδάφιο.

Άρθρο 7

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 367 της 31. 12. 1985, σ. 19.

(3) ΕΕ αριθ. L 302 της 15. 11. 1985, σ. 23.

(4) ΕΕ αριθ. L 53 της 1. 3. 1986, σ. 25.

ΠΑΡΑΡΤΗΜΑ Ι

1.2.3.4.5.6 // // // // // // // Κλάση

του κοινού

δασμολογίου

// Συντελεστής // Εξισωτικό

ποσό

προσχώρησης

ECU/τόνο // Κλάση

του κοινού

δασμολογίου

// Συντελεστής // Εξισωτικό

ποσό

προσχώρησης

ECU/τόνο // // // // // //

1.2.3 // 11.01 Γ // 1,02 // 17,46 // 11.01 Δ // 1,02 // 16,80 // 11.01 Ε Ι // 1,40 // 11,20 // 11.01 Ε ΙΙ // 0,45 // 3,60 // ex 11.01 Η (1) // 1,02 // 17,46 // ex 11.01 Η (2) // 1,02 // 17,46 // 11.02 Α ΙΙ // 1,02 // 14,45 // 11.02 Α ΙΙΙ // 1,40 // 23,97 // 11.02 Α ΙV // 1,40 // 23,06 // 11.02 Α V α) 1 (3) // 1,45 // 11,60 // 11.02 Α V α) 2 // 1,45 // 11,60 // 11.02 Α V β) // 1,02 // 8,16 // ex 11.02 Α VΙΙ (1) // 1,02 // 17,46 // ex 11.02 Α VΙΙ (2) // 1,02 // 17,46 // 11.02 Β Ι α) 1 // 1,02 // 17,46 // 11.02 Β Ι α) 2 αα) // 1,02 // 16,80 // 11.02 Β Ι α) 2 ββ) // 1,02 // 16,80 // 11.02 Β Ι β) 1 // 1,40 // 23,97 // 11.02 Β Ι β) 2 // 1,40 // 23,06 // 11.02 Β ΙΙ α) // 1,02 // 8,16 // 11.02 Β ΙΙ β) // 1,02 // 14,45 // 11.02 Β ΙΙ γ) // 1,02 // 8,16 // ex 11.02 Β ΙΙ δ) (1) // 1,02 // 17,46 // ex 11.02 Β ΙΙ δ) (2) // 1,02 // 17,46 // 11.02 Γ Ι // 1,02 // 8,16 // 11.02 Γ ΙΙ // 1,02 // 14,45 // 11.02 Γ ΙΙΙ // 1,60 // 27,39 // 11.02 Γ ΙV // 1,02 // 16,80 // 11.02 Γ V // 1,02 // 8,16 // ex 11.02 Γ VΙ (1) // 1,02 // 17,46 // ex 11.02 Γ VΙ (2) // 1,02 // 17,46 // 11.02 Δ Ι // 1,02 // 8,16 // 11.02 Δ ΙΙ // 1,02 // 14,45 // 11.02 Δ ΙΙΙ // 1,02 // 17,46 // 11.02 Δ ΙV // 1,02 // 16,80 // 11.02 Δ V // 1,02 // 8,16 // ex 11.02 Δ VΙ (1) // 1,02 // 17,46 // ex 11.02 Δ VΙ (2) // 1,02 // 17,46 // 11.02 Ε Ι α) 1 // 1,02 // 17,46 // 11.02 Ε Ι α) 2 // 1,02 // 16,80 // 11.02 Ε Ι β) 1 // 1,40 // 23,97 // 11.02 Ε Ι β) 2 // 1,80 // 29,64 // 11.02 Ε ΙΙ α) // 1,02 // 8,16 // 11.02 Ε ΙΙ β) // 1,02 // 14,45 // 11.02 Ε ΙΙ γ) // 1,10 // 8,80 // ex 11.02 Ε ΙΙ δ) 2 (1) // 1,02 // 17,46 // ex 11.02 Ε ΙΙ δ) 2 (2) // 1,02 // 17,46 // 11.02 Ζ Ι // 1,02 // 8,16 // 11.02 Ζ ΙΙ // 1,02 // 14,45 // 11.02 Ζ ΙΙΙ // 1,02 // 17,46 // 11.02 Ζ ΙV // 1,02 // 16,80 // 11.02 Ζ V // 1,02 // 8,16 // ex 11.02 Ζ VΙΙ (1) // 1,02 // 17,46 // ex 11.02 Ζ VΙΙ (2) // 1,02 // 17,46 // 11.02 Η Ι // 0,75 // 6,00 // 11.02 Η ΙΙ // 0,30 // 2,40 // 11.07 Α Ι α) // 1,78 // 14,24 // 11.07 Α Ι β) // 1,33 // 10,64 // 11.07 Α ΙΙ α) // 1,78 // 30,47 // 11.07 Α ΙΙ β) // 1,33 // 22,77 // 11.07 Β // 1,55 // 26,54 // 23.02 Α Ι α) // 0,14 // 4,64 // 23.02 Α Ι β) // 0,29 // 9,60 // 23.02 Α ΙΙ α) // 0,14 // 4,64 // 23.02 Α ΙΙ β) // 0,30 // 9,94 // 23.07 Β Ι α) 1 (8) // 0,12 // 0,96 // 23.07 Β Ι α) 2 (8) // 0,12 // 0,96 // 23.07 Β Ι β) 1 (8) // 0,38 // 3,04 // 23.07 Β Ι β) 2 (8) // 0,38 // 3,04 // 23.07 Β Ι γ) 1 (8) // 0,75 // 6,00 // 23.07 Β Ι γ) 2 (8) // 0,75 // 6,00 // // // // // //

ΠΑΡΑΡΤΗΜΑ ΙΙ

1.2.3 // // // // Κλάση

του κοινού

δασμολογίου

// Συντελεστής // Εξισωτικό

ποσό

προσχώρησης

ECU/τόνο // // // // 11.02 Α V α) 2 (4) // 1,45 // 0 // 11.08 Α Ι (5) // 1,51 // 0 // 11.08 Α ΙΙΙ (5) // 1,69 // 0 // 11.08 Α ΙV (6) // 1,51 // 0 // 11.08 Α V (5) // 1,51 // 0 // 11.09 // 2,30 // 0 // 17.02 Β ΙΙ α) (7) // 1,97 // 0 // 17.02 Β ΙΙ β) (7) // 1,51 // 0 // 17.02 Ζ ΙΙ α) // 2,06 // 0 // 17.02 Ζ ΙΙ β) // 1,44 // 0 // 21.07 Ζ ΙΙ // 1,51 // 0 // 23.03 Α Ι // 2,00 // 0 // // //

Σημειώσεις

(1) Κέγχρος.

(2) Σόργον.

(3) Εφαρμόζονται στα πλιγούρια και τα σιμιγδάλια του αραβοσίτου που εισάγονται από τρίτες χώρες.

(4) Εφαρμόζονται στις ενδοκοινοτικές συναλλαγές στα πλιγούρια και τα σιμιγδάλια του αραβοσίτου που προορίζονται για τη βιομηχανία της ζυθοποιίας, σύμφωνα με τον κανονισμό (ΕΟΚ) αριθ. 1570/78 (ΕΕ αριθ. L 185 της 7. 7. 1978, σ. 22.)

(5) Το εξισωτικό ποσό εφαρμόζεται στα προϊόντα των οποίων η περιεκτικότης κατά βάρος εις άμυλον (συμπεριλαμβανομένου, κατά περίπτωση, και του αμύλου) είναι ίση ή ανωτέρα του 85 %. Για τα προϊόντα με περιεκτικότητα κατά βάρος εις άμυλον (συμπεριλαμβανομένου, κατά περίπτωση, και του αμύλου) κατωτέρας του 85 %, το εξισωτικό αυτό ποσό διορθώνεται με ένα συντελεστή που υπολογίζεται βάσει του ακολούθου τύπου:

1.2.3 // C = // a 1 000 // x 1,176

(C = συντελεστής· a = περιεκτικότης κατά βάρος εις άμυλον (συμπεριλαμβανομένου, κατά περίπτωση, και του αμύλου) εις ξηράν κατάστασιν αναγομένη σε 1 000 χιλιόγραμμα του προϊόντος).

Κατά την εκπλήρωση των τελωνειακών διατυπώσεων, ο ενδιαφερόμενος υποχρεούται να αναγράψει στη δήλωση που προβλέπεται για το σκοπό αυτό την περιεκτικότητα κατά βάρος εις άμυλον (συμπεριλαμβανομένου, κατά περίπτωση, και του αμύλου) εις ξηράν κατάστασιν αναγομένη σε 1 000 χιλιόγραμμα του προϊόντος.

(6) Το εξισωτικό ποσό εφαρμόζεται στο προϊόν του οποίου η περιεκτικότης κατά βάρος εις άμυλον (συμπεριλαμβανομένου, κατά περίπτωση, και του αμύλου) είναι ίση ή ανωτέρα του 78 %. Για το προϊόν με περιεκτικότητα κατά βάρος εις άμυλον (συμπεριλαμβανομένου, κατά περίπτωση, και του αμύλου) κατωτέρας του 78 %, το εξισωτικό αυτό ποσό διορθώνεται με ένα συντελεστή υπολογιζόμενο βάσει του ακολούθου τύπου:

1.2.3 // C = // a 1 000 // x 1,282

(C = συντελεστής· a = περιεκτικότης κατά βάρος εις άμυλον (συμπεριλαμβανομένου, κατά περίπτωση, και του αμύλου) εις ξηράν κατάστασιν αναγομένη σε 1 000 χιλιόγραμμα του προϊόντος).

Κατά την εκπλήρωση των τελωνειακών διατυπώσεων, ο ενδιαφερόμενος υποχρεούται να αναγράψει στη δήλωση που προβλέπεται για το σκοπό αυτό την περιεκτικότητα κατά βάρος εις άμυλον (συμπεριλαμβανομένου, κατά περίπτωση, και του αμύλου) εις ξηράν κατάστασιν αναγομένη σε 1 000 χιλιόγραμμα του προϊόντος.

(7) Το προϊόν που υπάγεται στη διάκριση 17.02 Β Ι του κοινού δασμολογίου υπάγεται δυνάμει του κανονισμού (ΕΟΚ) αριθ. 2730/75 στο ίδιο εξισωτικό ποσό με τα προϊόντα που υπάγονται στη διάκριση 17.02 Β ΙΙ.

(8) Για τα προϊόντα που περιέχουν προϊόντα που υπάγονται στην κλάση 07.06 ή στη διάκριση 11.04 Γ του κοινού δασμολογίου, δεν χορηγείται κανένα εξισωτικό ποσό για το μέρος δημητριακά. Εν τούτοις, τα αναγραφόμενα ποσά εφαρμόζονται αν τα εξισωτικά ποσά πρέπει να εισπράττονται.

Κατά την εκπλήρωση των τελωνειακών διατυπώσεων:

- που πραγματοποιούνται στην Ισπανία για τις εξαγωγές προς τις τρίτες χώρες,

- που πραγματοποιούνται στην Κοινότητα στη σύνθεσή της της 31ης Δεκεμβρίου 1985 εισαγωγές προέλευσης Ισπανίας,

ο ενδιαφερόμενος υποχρεούται να αναγράψει στη δήλωση, που προβλέπεται για το σκοπό αυτό, την πλήρη σύνθεση του προϊόντος με καθορισμό της κατά βάρος περιεκτικότητας κατά δασμολογική κλάση κάθε ενσωματωμένου μη γαλακτοκομικού προϊόντος.